
Parlamentul  României

Camera  Deputaţilor

Comisia pentru industrii si servicii









Bucureşti, 16.09.2004









                 Nr.23/140/2004

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.62/2004 pentru modificarea şi completarea Legii nr.608/2001 privind evaluarea conformităţii produselor, transmis, în procedură de urgenţă, cu adresa P.L.x 490 din 6 septembrie 2004 şi înregistrat la Comisia pentru industrii şi servicii sub nr.23/140 din 7 septembrie 2004.



Potrivit prevederilor art.75 alin.(1) şi (3) din Constituţie României, republicată, Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                             Nr.23/140/2004

RAPORT

asupra proiectului de Lege privind aprobarea Ordonanţei Guvernului nr.62/2004 pentru modificarea şi completarea Legii nr.608/2001 privind evaluarea conformităţii produselor



În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru industrii şi servicii a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei Guvernului nr.62/2004 pentru modificarea şi completarea Legii nr.608/2001 privind evaluarea conformităţii produselor, transmis cu adresa P.L.x 490 din 6 septembrie 2004 şi înregistrat la comisie sub nr.23/140 din 7 septembrie 2004.



Potrivit prevederilor art.75 alin.(1) şi (3) din Constituţia României, republicată, competenţa decizională în cazul acestui proiect de lege este Camera Deputaţilor.



Consiliul Legislativ a avizat favorabil proiectul de lege cu avizul nr.1283 din 4 august 2004.



Comisia pentru buget, finanţe şi bănci şi Comisia juridică, de disciplină şi imunităţi au avizat favorabil proiectul de lege cu avizele nr.459 din 8 septembrie 2004, respectiv 31/782 din 7 septembrie 2004.



Obiectul de reglementare al proiectului de lege îl constituie modificarea şi completarea Legii nr.608/2001 privind evaluarea conformităţii produselor, cu modificările şi completările ulterioare. Prin domeniul abordat, proiectul se încadrează în legislaţia comunitară ce face obiectul Capitolului I de negocieri privind Libera circulaţie a mărfurilor, capitol deschis în semestrul I - 2002 şi închis provizoriu în 2003.



Fără să fie o preluare dintr-un singur act comunitar, în proiect se regăsesc adaptate dispoziţii impuse de Protocolul de evaluare a conformităţii şi de acceptare a produselor industriale (PECA), care se constituie într-un instrument de preaderare ce facilitează integrarea statelor candidate pe piaţa comunitară, prin impunerea marcajului de conformitate CE.



Proiectul realizează şi o reglementare mai clară a funcţionării structurilor implicate în circulaţia produselor precum şi a organismelor care asigură supravegherea pieţei.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege în şedinţa din 14 septembrie 2004.



În conformitate cu prevederile art.51 şi 52 din Regulamentul Camerei Deputaţilor, la lucrările şedinţei au participat invitaţi din partea Ministerului Economiei şi Comerţului - doamna Anca Şandru şi din partea RENAR - domnul Cătălin Gurău.



După examinarea proiectului de lege, membrii comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei Guvernului nr.62/2004 pentru modificarea şi completarea Legii nr.608/2001 privind evaluarea conformităţii produselor cu amendamente admise.



La lucrările comisiei au participat 22 de deputaţi din totalul de 26 membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

A M E N D A M E N T E    A D M I S E

	Nr.

crt.
	Text OG nr.62/2004
	Amendamente admise

Autorul
	Motivaţia
	Camera decizională

	0
	1
	2
	3
	4

	1.
	Titlul legii

LEGE

privind aprobarea Ordonanţei Guvernului nr.62/2004 pentru modificarea şi completarea Legii nr.608/2001 privind evaluarea conformităţii produselor


	
	
	Camera Deputaţilor


	0
	1
	2
	3
	4

	2. 
	Articol unic. - Se aprobă Ordonanţa Guvernului nr.62 din 5 august 2004 pentru modificarea şi completarea Legii nr.608/2001 privind evaluarea conformităţii produselor, adoptată în temeiul art.1 pct.I.18 din Legea nr.291/2004 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.741 din 17 august 2004.
	Articol unic. - Se aprobă Ordonanţa Guvernului nr.62 din 5 august 2004 pentru modificarea şi completarea Legii nr.608/2001 privind evaluarea conformităţii produselor, adoptată în temeiul art.1 pct.I.18 din Legea nr.291/2004 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.741 din 17 august 2004, cu următoarele modificări:


	Conform normelor de tehnică legislativă.
	Camera Deputaţilor

	3. 
	1. La articolul 4, alineatul (1), literele e1), v) şi z2) se modifică şi vor avea următorul cuprins:

"e1) certificat de examinare de tip - document emis de către un organism notificat, prin care se atestă că un tip de produs supus evaluării conformităţii în baza unei reglementări tehnice care prevede evaluarea conformităţii produsului prin aplicarea modulului "examinare de tip", respectă cerinţele  reglementarii tehnice;"

(Text OG nr.62/2004)


	1. La articolul I punctul 1, litera e1) a alineatului (1) al articolului 4 va avea următorul cuprins:

"e1) certificat de examinare de tip - document emis de către un organism notificat, prin care se atestă că un tip de produs supus evaluării conformităţii în baza unei reglementări tehnice care prevede evaluarea conformităţii produsului prin aplicarea modulului "examinare de tip", respectă cerinţele  reglementarii tehnice respective;"


	Pentru eliminarea oricărui echivoc.


	Camera Deputaţilor

	4. 
	2. După litera r) a alineatului (1) al articolului 4 se introduce o nouă literă, lit.r1), cu următorul cuprins:

"r1) organ de control - structură responsabilă cu supravegherea pieţei;"

(Text OG nr.62/2004)


	2. La articolul I punctul 2, litera r1) a alineatului (1) al articolului (4) va avea următorul cuprins:

"r1) organ de control - structură responsabilă, stabilită să asigure supravegherea pieţei;"


	Corelare cu prevederile art.28 din ordonanţă.
	Camera Deputaţilor

	5. 
	5. Articolul 11 se modifică şi va avea următorul cuprins:

"Art.11. - În cazul în care atât producătorul cât şi reprezentantul autorizat al acestuia au domiciliul, respectiv sediul, în afara României sau a statelor membre ale Uniunii Europene, responsabilitatea privind deţinerea documentelor ce atestă conformitatea şi prezentarea acestor documente, la cerere, organelor de control, revine importatorului."

(Text OG nr.62/2004)


	3. La articolul I punctul 5, articolul 11 va avea următorul cuprins:

"Art.11. - În cazul în care nici producătorul, nici reprezentantul autorizat al acestuia nu are domiciliul sau sediul în România sau într-un stat membru al Uniunii Europene, responsabilitatea privind deţinerea documentelor ce atestă conformitatea şi prezentarea acestor documente, la cererea organelor de control, revine importatorului."


	Corelare cu art.29 şi 28.

Claritatea exprimării.
	Camera Deputaţilor

	6. 
	"Art. 21. - (1) Marcajul CE se aplică conform reglementărilor tehnice aplicabile produsului, în mod vizibil, uşor lizibil şi de neşters, direct de produs, pe instrucţiunile ce însoţesc produsul sau pe o placă de marcaj ataşată produsului, astfel încât să nu poată fi detaşată. În situaţia în care acest lucru nu este posibil sau în cazul în care nu există cerinţe în acest sens, ţinând cont de natura produsului, marcajul CE se aplică pe ambalaj, dacă este cazul, şi pe documentele ce însoţesc produsul, dacă reglementarea tehnică prevede astfel de documente."

(Text OG nr.71/2003)


	4. La articolul I, după punctul 5 se introduce punctul 51 cu următorul cuprins:

"51. Alineatul (1) al articolului 21 va avea următorul cuprins:

Art. 21. - (1) Marcajul CE se aplică conform reglementărilor tehnice aplicabile produsului, în mod vizibil, uşor lizibil şi de neşters, direct pe produs, pe instrucţiunile ce însoţesc produsul sau pe o placă de marcaj ataşată produsului, astfel încât să nu poată fi detaşată. În situaţia în care acest lucru nu este posibil sau în cazul în care nu există cerinţe în acest sens, ţinând cont de natura produsului, marcajul CE se aplică pe ambalaj, dacă este cazul, şi pe documentele ce însoţesc produsul, dacă reglementarea tehnică prevede astfel de documente."


	Claritatea exprimării.
	Camera Deputaţilor

	7. 
	7. Alineatul (1) al articolului 25 se modifică şi va avea următorul cuprins:

"Art. 25. - (1) În situaţia în care organismul desemnat sau, după caz, cel notificat nu mai îndeplineşte în totalitate cerinţele care au stat la baza deciziei privind desemnarea sau, după caz, notificarea, autorităţile competente retrag desemnarea şi, respectiv, notificarea." 

(Text OG nr.62/2004)


	5. La articolul I punctul 7, alineatul (1) al articolului 25 va avea următorul cuprins:

"Art. 25. - (1) În situaţia în care organismul desemnat sau, după caz, cel notificat nu mai îndeplineşte cumulativ cerinţele care au stat la baza deciziei privind desemnarea sau, după caz, notificarea, autorităţile competente retrag desemnarea şi, respectiv, notificarea." 


	Claritatea exprimării şi eliminarea oricărui echivoc.
	Camera Deputaţilor

	8. 
	10. La articolul 29 se introduce un alineat nou, alin.(2), cu următorul cuprins:

"(2) Sumele necesare realizării activităţii de supraveghere a pieţei se suportă de către ordonatorii principali de credite cu competenţe de reglementare în domeniile prevăzute în anexa nr.1, în limitele fondurilor alocate anual de la bugetul de stat."

(Text OG nr.62/2004)


	6. La articolul I punctul 10, alineatul (2) al articolului 29 va avea următorul cuprins:

"(2) Resursele necesare pentru exercitarea activităţii de supraveghere a pieţei se suportă de către ordonatorii principali de credite cu competenţe de reglementare în domeniile prevăzute în anexa nr.1, în limitele fondurilor alocate anual de la bugetul de stat."


	Corelare cu prevederile alin.(1) al art.29.
	Camera Deputaţilor

	9. 
	12. Alineatele (4) şi (8) ale art.294 vor avea următorul cuprins:

"(8) În situaţia în care organismul cuprins în lista aprobată a organismelor recunoscute nu mai îndeplineşte în totalitate cerinţele care au stat la baza deciziei privind includerea în listă, autorităţile acţionează conform prevederilor art.25."

(Text OG nr.62/2004)


	7. La articolul I punctul 12, alineatul (8) al articolului 294 va avea următorul cuprins:

"(8) În situaţia în care organismul cuprins în lista aprobată a organismelor recunoscute nu mai îndeplineşte cumulativ cerinţele care au stat la baza deciziei privind includerea în listă, autorităţile acţionează conform prevederilor art.25."


	Corelare cu prevederile art.25 modificat.
	Camera Deputaţilor

	10. 
	"Art. 297. - Pentru produsele cu marcaj CS, în cazul în care nici producătorul, nici reprezentantul autorizat al acestuia nu are domiciliul, respectiv sediul, în România, responsabilităţile prevăzute la art. 11 revin importatorului."

(Text Legea nr.503/2003)


	8. La articolul I, după punctul 13 se introduce punctul 131 cu următorul cuprins:

"131. Art.297 va avea următorul cuprins:

Art. 297. - Pentru produsele cu marcaj CS, în cazul în care nici producătorul, nici reprezentantul autorizat al acestuia nu are domiciliul sau sediul în România, responsabilităţile prevăzute la art. 11 revin importatorului."


	Corelare cu prevederile art.11.
	Camera Deputaţilor

	11. 
	(Anexa nr.1 la Legea nr.608/2001)

DOMENII REGLEMENTATE*)
1. Echipamente de joasă tensiune

2. Recipiente sub presiune

3. Jucării

4. Produse pentru construcţii

5. Compatibilitatea electromagnetică

6. Maşini industriale

7. Echipamente individuale de protecţie

8. Aparate de cântărit cu funcţionare neautomată

9. Dispozitive medicale implantabile active

10. Arzătoare cu combustibili gazoşi

11. Cazane pentru apa caldă

12. Explozibili utilizaţi în scopuri civile

13. Dispozitive medicale

14. Medii potenţial explozive

15. Ambarcaţiuni de agrement

16. Ascensoare

17. Echipamente de refrigerare

18. Echipamente sub presiune

19. Echipamente terminale de telecomunicaţii

20. Dispozitive medicale pentru diagnostic in vitro

21. Echipamente terminale de radio şi telecomunicaţii

22. Ambalaje şi deşeuri de ambalaje

23. Instalaţii de transport pe cablu pentru persoane

*) Lista cuprinzând domeniile reglementate va fi completată, după caz, prin hotărâre a Guvernului.

(Text OG nr.71/2003))


	9. La articolul I, după punctul 14 se introduce punctul 15 cu următorul cuprins:

"15. Anexa nr.1 se modifică şi va avea următorul cuprins:

Anexa nr.1

DOMENII REGLEMENTATE*)
1. Echipamente de joasă tensiune

2. Recipiente sub presiune

3. Jucării

4. Produse pentru construcţii

5. Compatibilitatea electromagnetică

6. Maşini industriale

7. Echipamente individuale de protecţie

8. Aparate de cântărit cu funcţionare neautomată

9. Dispozitive medicale implantabile active

10. Arzătoare cu combustibili gazoşi

11. Cazane pentru apa caldă

12. Explozibili utilizaţi în scopuri civile

13. Dispozitive medicale

14. Medii potenţial explozive

15. Ambarcaţiuni de agrement

16. Ascensoare

17. Echipamente de refrigerare

18. Echipamente sub presiune

19. Dispozitive medicale pentru diagnostic in vitro

20. Echipamente terminale de radio şi telecomunicaţii

21. Ambalaje şi deşeuri de ambalaje

22. Instalaţii de transport pe cablu pentru persoane

23. Interoperativitatea sistemului de transport feroviar de mare viteză transeuropean

24. Echipamente maritime

25. Echipamente sub presiune transportabile

26. Emisiile de zgomot în mediu produse de către echipamente destinate utilizării în exteriorul clădirilor

27. Interoperativitatea sistemului de transport feroviar convenţional transeuropean."

*) Lista cuprinzând domeniile reglementate va fi completată, după caz, prin hotărâre a Guvernului.


	Completarea listei domeniilor reglementate s-a făcut la propunerea iniţiatorului, respectiv Ministerul Economiei şi Comerţului, în scopul alinierii la cerinţele şi exigenţele europene, pentru a avea o abordare unitară în legătură cu transpunerea şi implementarea tuturor directivelor europene din noua abordare şi abordarea globală.
	Camera Deputaţilor


                                     PREŞEDINTE,                                                            SECRETAR,

                                       István Antal                                                               Aurelia Vasile

RAPORTORI






Dep.Ioan Bivolaru - PSD

Dep.Istvan Antal - UDMR






Dep.Aurelia Vasile - PSD

Dep.Cristian Buzea - PRM






Dep.Mihail Fâcă - PSD

Dep.Dumitru Palade - PRM






Dep.Pavel Târpescu - PSD

Dep.Ioan Miclea - PRM






Dep.Istvan Erdei - UDMR

Dep.Oana Manolescu - Minorităţi

Expert,

Silvia Vlăsceanu

